Allan Kuhn er færdig som cheftræner i FC Midtjylland. Den tidligere assistenttræner i AaB har - ifølge Ekstra Bladets oplysninger - selv valgt at kaste håndklædet i ringen efter en skuffende forårssæson. Det begyndte ellers lovende med en sejr over FC København i forårets første kamp, men nederlag til Sønderjyske, Silkeborg og senest til Lyngby understreger den krise, klubben befinder sig i. FCM-spillerne har slet ikke levet op til deres niveau, selv om truppen tæller blandt andre - Mikkel Thygesen, Jakob Poulsen og Kristian Bak Nielsen. Allan Kuhn sagde ifølge avisens oplysninger farvel til spillerne efter fredagens træning i Herning. Det bliver nu den hidtidige assistent Glenn Riddersholm, der overtager ansvaret resten af sæsonen. FC Midtjylland er placeret som nummer fire i ligaen og skal møde OB på mandag.

Referat:
FC Midtjyllands Allan Kuhn trækker sig fra cheftrænerposten efter fem kampe uden sejr, skriver Ekstra Bladet.